turjo4nis/wikipedia-bn-dump-20250701 huggingface dataset:
২০১৯-এ আর্জেন্টিনা

২০১৯-এ আর্জেন্টিনায় সংঘটিত হওয়া ঘটনাবলির সংক্ষিপ্ত সার এটি।

জানুয়ারি

 ৬ জানুয়ারি - ফকল্যাণ্ড দ্বীপে ব্রিটিশ আগ্রাসনের ১৮৬ তম বার্ষিকীতে ফকল্যাণ্ডের উপর নিজেদের দাবির কথা পুনর্ব্যক্ত করে আর্জেন্টিনা।  
জানুয়ারি ১০ - আর্জেন্টাইন প্রেসিডেন্ট মরিসিও ম্যাক্রি ভেনিজুয়েলার প্রেসিডেন্ট নিকোলাস মাদুরোকে 'স্বৈরশাসক' বলে অভিহিত করেন এবং জানান, তার দেশের কোন রাজনীতিবিদ নিকোলাস মাদুরোর অভিষেক অনুষ্ঠানে অংশ নেবে না।

ফেব্রুয়ারি

তথ্যসূত্র

দেশ অনুযায়ী ২০১৯
রাজা রামকৃষ্ণ

মহারাজা রামকৃষ্ণ সান্যাল হলেন সাতৈর বা সান্তোলের রাজা । তিনি বারো ভুঁইয়াদের মধ্যে অন্যতম। তিনি বিদ্যোৎসাহিত ও পুণ্যকীৰ্ত্তির জন্য সুবিখ্যাত ছিলেন। তার রাজ্যের অধিকাংশ এখন ফরিদপুরের অন্তর্গত। সংস্কৃতে ইহাকে সাস্তালি বলা হত। সাস্তালি বৈদিক ব্ৰাহ্মণের একটি প্রধান সমাজ । বাঙ্গালা ভাষায় ইহাকে সাতৈর, সতৈল বা সাতোড় প্রভৃতি নানা নাম দেওয়া আছে। পরে সাতৈরের সে নাম বা রাজপ্রতিপত্তি চলে যায়।

বংশ 

সামসউদ্দীন ইলিয়াস যখন বাঙ্গলার  সুলতান (১০৩৯-৫৮) ছিলেন তখন তিনি বিশিষ্টভাবে দুইজনের সাহায্য পান। যাদের উভয়ই বারেন্দ্র ব্রাহ্মণ।তারা হলেন শিখাই সান্যাল ও সুবুদ্ধি ভাদুড়ী। উভয়েরই খাঁ উপাধি ও বিস্তীর্ণ জমিদারী হয়েছিল। সুবুদ্ধির বংশধরেরা ভাদুড়ী চক্র বা ভাতুড়িয়া পরগণার জমিদারী পান । এই বংশীয় রাজা গণেশ বঙ্গের স্বাধীন রাজা হয়েছিলেন । শিখাই বা শিখিবাহন সান্যালের পুত্র বলাই সাতোড়ে  রাজা হন। টোডরমল্ল এই বংশীয় রাজা রামকৃষ্ণ সান্যালকে সামন্ত নৃপতি বলে স্বীকার করেন এবং তিনি ভাতুড়িয়ার জমিদার হ্রাস করিয়া সাতোড়ের বিস্তৃতি ও প্রতিপত্তি বৃদ্ধি করে দেন। এইরূপে ভাতুড়িয়ার জমিদারী হ্রাস করা হয়েছিল বলে সেখানকার ভূস্বামী দ্বাদশ ভৌমিকের অন্যতম বলে স্বীকৃত হন না। নতুবা আকবরের পূৰ্বে ভাতুড়িয়ার অধিপতি একজন প্রধান ভৌমিক ছিলেন।

বংশধর 
তার স্ত্রী ছিল চারজন। তবে অনেক উপপত্নী ও ছিল। তিনি অল্প বয়সে গত হন। তার দ্বিতীয় স্ত্রীর একটি কন্যা সন্তান হয়। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন।মহারাজা রামকৃষ্ণ সান্যালের পত্নী রাণী সর্বাণী দেবীর মৃত্যুর পর এই রাজ্য নাটােরের রামজীবনের সহিত বন্দোবস্ত হয়।

তথ্যসূত্র 

বাংলার শাসক
বাঙালি হিন্দু
ডিন স্টকওয়েল

রবার্ট ডিন স্টকওয়েল (; জন্ম: ৫ মার্চ ১৯৩৬) হলেন একজন অবসরপ্রাপ্ত মার্কিন অভিনেতা। তিনি সত্তর বছরের অধিক সময় ধরে চলচ্চিত্র, মঞ্চ ও টেলিভিশনে অভিনয় করেছেন। শিশুশিল্পী হিসেবে তিনি মেট্রো-গোল্ডউইন-মেয়ারের সাথে চুক্তিবদ্ধ হন এবং অ্যাঙ্করস আওয়েই (১৯৪৫), দ্য গ্রিন ইয়ার্স (১৯৪৬) ও জেন্টলম্যান্‌স অ্যাগ্রিমেন্ট (১৯৪৭) ও কিম (১৯৫০) চলচ্চিত্রে অভিনয় করে দর্শকের নজর কাড়েন। জেন্টলম্যান্‌স অ্যাগ্রিমেন্ট চলচ্চিত্রে অভিনয়ের জন্য তিনি শিশু শিল্পী হিসেবে একটি বিশেষ একাডেমি পুরস্কার লাভ করেন।

যৌবনে তিনি ১৯৫৭ সালে ব্রডওয়ে মঞ্চে কমপালশন নাটকে ও ১৯৫৯ সালে এর চলচ্চিত্রায়নে এবং ১৯৬২ সালে তিনি লং ডেস জার্নি ইনটু নাইট চলচ্চিত্রে এডমন্ড টাইরন চরিত্রে অভিনয় করেন। এই দুটি চলচ্চিত্রে অভিনয় করে তিনি দুইবার কান চলচ্চিত্র উৎসবের শ্রেষ্ঠ অভিনেতার পুরস্কার লাভ করেন। তিনি ১৯৬০ সালে সন্স অ্যান্ড লাভার্স চলচ্চিত্রে অভিনয় করে সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব এবং ১৯৮৮ সালের ম্যারিড টু দ্য মব চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি প্যারিস, টেক্সাস (১৯৮৪), টু লিভ অ্যান্ড ডাই ইন এল.এ. (১৯৮৫), ব্লু ভেলভেট (১৯৮৬), বেভারলি হিলস কপ টু (১৯৮৭), দ্য প্লেয়ার (১৯৯২), ও এয়ার ফোর্স ওয়ান (১৯৯৭) চলচ্চিত্রে পার্শ্ব চরিত্রে অভিনয় করেন।

টেলিভিশনে তিনি কোয়ান্টাম লিপ (১৯৮৯-১৯৯৩)-এ রিয়ার অ্যাডমিরাল আলবার্ট "অ্যাল" কালাভিচ্চি, এবং সাই-ফাই চ্যানেলের ব্যাটলস্টার গ্যালাক্টিকা (২০০৪-২০০৯)-এ ব্রাদার ক্যাভিল চরিত্রে অভিনয় করে খ্যাতি অর্জন করেন। কোয়ান্টাম লিপ ধারাবাহিকের জন্য তিনি ১৯৯১ থেকে ১৯৯৩ সাল পর্যন্ত চারটি প্রাইমটাইম এমি পুরস্কারের মনোনয়ন লাভ করেন এবং চারটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন।

তথ্যসূত্র

বহিঃসংযোগ

 
 
 

১৯৩৬-এ জন্ম
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন শিশু অভিনেতা
লস অ্যাঞ্জেলেসের অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
২০২১-এ মৃত্যু
মার্কিন কণ্ঠাভিনেতা
ইতালীয় বংশোদ্ভূত মার্কিন ব্যক্তি
মেট্রো-গোল্ডউইন-মেয়ারের চুক্তিবদ্ধ শিল্পী
সুকোমল বড়ুয়া

সুকোমল বড়ুয়া (জন্ম: ১৯৫৫) হলেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক। শিক্ষাক্ষেত্রে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা ২০০৬ সালে একুশে পদকে ভূষিত করে।

প্রারম্ভিক জীবন
সুকোমল বড়ুয়া ১৯৫২ সালে চট্টগ্রাম জেলার সাতকানিয়া উপজেলার ঢেমশা গ্রামে জন্মগ্রহণ করেন। তার পিতা গণেশচন্দ্র বড়ুয়া ও মাতা বুদ্ধিমতি বড়ুয়া। তিনি পিতামাতার তৃতীয় সন্তান।

কর্মজীবন
বড়ুয়া রাঙ্গুনিয়া কলেজে প্রভাষক পদে যোগদানের মাধ্যমে তার কর্মজীবন শুরু করেন। তিনি রাঙ্গুনিয়া হাসিনা জামাল ডিগ্রি কলেজের প্রতিষ্ঠাতা অধ্যক্ষ ছিলেন। পরবর্তী কালে তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক হিসেবে যোগ দেন।

ব্যক্তিগত জীবন
বড়ুয়ার কন্যা সংঘমিত্রা বড়ুয়া মানসী। মানসী ঢাকা বিশ্ববিদ্যালয়ে 'সুকোমল বড়ুয়া স্বর্ণপদক' চালু করেন। তিনি ২০১৪ সালে চার লাখ টাকার একটি ট্রাস্ট ফান্ড গঠন করেন এবং এই ফান্ডের আয় থেকে প্রতি বছর পালি ও বুড্ডিস্ট স্টাডিজ বিভাগের স্নাতকোত্তর চূড়ান্ত পরীক্ষায় সর্বোচ্চ নম্বরপ্রাপ্ত শিক্ষার্থীকে এই স্বর্ণপদক প্রদান করা হয়। ২০১৬ সালে এই ফান্ডের আকার দাঁড়ায় ১০ লাখ টাকায়।

গ্রন্থতালিকা
 পালিভাষা সাহিত্য: ছন্দ ও অলঙ্কার
 পালি সাহিত্যে ধষ্মপদ
 কোসল ও মার সংযুক্ত

তথ্যসূত্র

বহিঃসংযোগ

১৯৫৫-এ জন্ম
জীবিত ব্যক্তি
চট্টগ্রাম জেলার শিক্ষাবিদ
ঢাকা বিশ্ববিদ্যালয়ের শিক্ষক
বাংলাদেশী বৌদ্ধ
শিক্ষা ও গবেষণায় একুশে পদক বিজয়ী
বাঙালি লেখক
বাংলাদেশী শিক্ষাবিদ
একুশে পদক বিজয়ী
এসিটাইল ক্লোরাইড

এসিটাইল ক্লোরাইড (CH3COCl) একটি এসিড ক্লোরাইড যা এসিটিক এসিড থেকে উৎপন্ন হয়। এটা এসাইল হ্যালাইড নামক জৈব যৌগ গ্রুপের সদস্য। এটা বর্ণহীন,  ক্ষয়কারী এবং উদ্বায়ী তরল।

সংশ্লেষণ 
১৮৫২ সালে ফরাসি রসায়নবিদ চার্লস ফ্রেডেরিক গারহার্ড প্রথম এসিটাইল ক্লোরাইড তৈরি করেন ফসফোরাইল ক্লোরাইডের সংগে পটাশিয়াম এসিটেটের বিক্রিয়ায়। 

এসিটাইল এনহাইড্রাইডের সংগে হাইড্রোজেন ক্লোরাইড এর বিক্রিয়ায় এসিটাইল ক্লোরাইড এবং এসিটিক এসিডের একটি মিশ্রণ উৎপন্ন হয়:
(CH3CO)2O + HCl  →  CH3COCl + CH3CO2H

পরীক্ষাগার পদ্ধতি 
পরীক্ষাগারে এসিটিক এসিডের সংগে ক্লোরোডিহাইড্রেটিং এজেন্ট যেমন PCl3, PCl5, SO2Cl2, ফসজিন, অথবা SOCl2 ইত্যাদির বিক্রিয়ায় এসিটাইল ক্লোরাইড উৎপন্ন হয়। যদিও এই পদ্ধিতে সাধারণত  এসিটাইল ক্লোরাইড ফসফরাস কিংবা সালফার যৌগ দ্বারা দূষিত থাকে যা জৈব বিক্রিয়ায় বাঁধা দিতে পারে।

অন্যান্য 
যখন ডাইক্লোরোএসিটাইল ক্লোরাইড এবং এসিটিক এসিডের মিশ্রণ উত্তপ্ত করা হয় তখন এসিটাইল ক্লোরাইড উৎপন্ন হয়। এটা মিথাইল ক্লোরাইডের ক্যাটালাইটিক কার্বোনাইলেশনের মাধ্যমেও সংশ্লেষণ করা যায়। এটা এসিটিক এসিড, এসিটোনাইট্রাইল এবং হাইড্রোজেন ক্লোরাইডের বিক্রিয়ায় উৎপন্ন হয়।

ব্যবহার 
এসিটাইলেশন বিক্রিয়ার জন্যে এসিটাইল ক্লোরাইড ব্যবহার করা হয়।

তথ্যসূত্র 

এসাইল মূলক
এসাইল ক্লোরাইড
২টি কার্বন পরমাণু সহ জৈব যৌগ
প্রোপানয়েল ক্লোরাইড

প্রোপানয়েল ক্লোরাইড হচ্ছে একটি তিন-কার্বন শৃঙ্খল যুক্ত এসাইল ক্লোরাইড। এটা এসাইল ক্লোরাইডের চারিত্রিক বৈশিষ্ট্য প্রদর্শন করে।

এটা বর্ণহীন,  ক্ষয়কারী,  উদ্বায়ী তরল।

এটি জৈব সংশ্লেষণের জন্য একটি বিকারক হিসাবে ব্যবহৃত হয়। প্রাপ্ত কাইরাল অ্যামাইড এবং এস্টারগুলিতে, মিথিলিন প্রোটনগুলি ডায়াস্টেরিওটোপিক।

সংশ্লেষণ 
প্রোপিনাইল ক্লোরাইড শিল্পগতভাবে ফসজিনের সাথে প্রোপিয়নিক অ্যাসিডের ক্লোরিনেশন দ্বারা উত্পাদিত হয় :

CH3CH2CO2H  + COCl2 → CH3CH2COCl +  HCl  +  CO2

তথ্যসূত্র

এসাইল ক্লোরাইড
হেক্সানয়েল ক্লোরাইড

হেক্সানয়েল ক্লোরাইড হচ্ছে একটি ছয়-কার্বন এসাইল ক্লোরাইড যৌগ যা জৈব সংশ্লেষণে বিক্রিয়ক হিসেবে ব্যবহৃত হয়।

তথ্যসূত্র

এসাইল ক্লোরাইড
পুলওয়ামা

পুলওয়ামা ভারতের উত্তরাঞ্চলীয় রাজ্য জম্মু ও কাশ্মীরের পুলওয়ামা জেলার একটি শহর ও জেলার সদরদপ্তর। প্রাচীনকালে এটি পানওয়াঙ্গম এবং পরে পুলগাম নামে পরিচিত ছিল। এটি জম্মু ও কাশ্মীরের গ্রীষ্মকালীন রাজধানী শ্রীনগর থেকে ৪০ কিলোমিটার (২৫ মাইল) দুরে অবস্থিত। পুলওয়ামাকে প্রায়ই কাশ্মীরের আনন্দ বলা হয়, এছাড়াও এর দুধ উৎপাদনের জন্য একে কাশ্মীরের দুধাকুল নামেও ডাকা হয়।

জনসংখ্যা 
২০১১ ভারতীয় জনগণনা অনুসারে পুলওয়ামার জনসংখ্যা ছিল ১৮৪৪০ জন, যার মধ্যে পুরুষ ১০০৭০ জন এবং নারী ৮৩৭০ জন। শুন্য থেকে ছয় বছরের শিশু ছিল ৩১৬৭ জন, যা এর মোট জনসংখ্যার ১৭.১৭ শতাংশ। নারী লিঙ্গ অনুপাত গড়ে ৮৮৯ জনে ৮৩১ জন। সাক্ষরতার হার পুলওয়ামা শহরে ৭৪.১৮%, যা জম্মু ও কাশ্মীর রাজ্যে সর্বোচ্চ ৬৭.১৬%।

ধর্ম 
জনসংখ্যার বেশিরভাগই ইসলাম ধর্মের অনুসারী, যা শহরের মোট জনসংখ্যার ৯৪.৫৯%। অন্যান্য সংখ্যালঘুদের মধ্যে হিন্দু ৪.৬৩%, খ্রিস্টান ০.১৭% বৌদ্ধ ০.০২% জৈন ০.০১%।

শিক্ষা 
এ শহরের একমাত্র সরকারি কলেজ হল সরকারি ডিগ্রি কলেজ, পুলওয়ামা।

তথ্যসূত্র

জম্মু ও কাশ্মীরের শহর ও নগর
পুলওয়ামা জেলা
কৃষিবিদ ইনস্টিটিউশন বাংলাদেশ

কৃষিবিদ ইনস্টিটিউশন বাংলাদেশ (কেআইবি) বাংলাদেশের কৃষিবিদ পেশাজীবীদের জাতীয় সংগঠন।

ইতিহাস 
কৃষি স্নাতকদের একটি দল রাজশাহী বিশ্ববিদ্যালয়ে অনুষ্ঠিত একটি বিজ্ঞানী সম্মেলনে মিলিত হয়ে একটি সমিতি গঠন করেন যার নাম দেন ইষ্ট পাকিস্তান এগ্রিকালচারাল এসোসিয়েশন। বাংলাদেশ স্বাধীন হওয়ার পর ১৯৭২ সালের ২ জানুয়ারি কৃষি ভবন প্রাঙ্গনে বিশেষ সাধারণ সভায় এর নাম পরিবর্তন করে বাংলাদেশ কৃষিবিদ সমিতি নামকরণ করা হয়। পরে ২০ জানুয়ারি ১৯৮১ সালে আবার নাম পরিবর্তন করে “বাংলাদেশ কৃষিবিদ ইনস্টিটিউশন” করা হয়।

কার্য্যক্রম 
কৃষিবিদ সম্মিলন সহ কৃষি দিবস উপলক্ষ্যে নানা কার্য্যক্রম পরিচালনা করে থাকে। সমাজকল্যাণমূলক নানা কাজও করে থাকে।

তথ্যসূত্র 

কৃষিবিদ
বাংলাদেশে বিজ্ঞান ও প্রযুক্তি
পেশাজীবী সংগঠন
১৯৭২-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশের কৃষি গবেষণা প্রতিষ্ঠান
বাংলাদেশ ভিত্তিক বাণিজ্য সমিতি
২০১৮-এ ভারত

২০১৮ সালে ভারতে সংঘটিত ঘটনাবলির সংক্ষিপ্ত সার এটি।

রাষ্ট্রীয় দায়িত্বে যারা
প্রধানমন্ত্রী - নরেন্দ্র মোদি
রাষ্ট্রপতি - রাম নাথ কোবিন্দ
উপ রাষ্ট্রপতি - ভেংকাইয়া নাইডু

ঘটনাবলি

জানুয়ারি
১ জানুয়ারি - দিল্লিতে ইতিহাসের ভয়াবহতম কুয়াশায় দৃষ্টিসীমা শুন্যের কোঠায় নেমে আসে। 
৬ জানুয়ারি - জম্মু কাশ্মীরে আইইডি বিস্ফোরণে চার পুলিশ সদস্য নিহত।

আগস্ট
 ৬ আগস্ট - প্রবল বর্ষপাতে কেরালায় বন্যার সৃষ্টি হয়।
 ১৬ আগস্ট - সাবেক প্রধানমন্ত্রী অটল বিহারী বাজপেয়ী ৯৩ বছর বয়সে মৃত্যুবরণ করেন।

অক্টোবর
 ৬ অক্টোবর -  উত্তর প্রদেশে ট্রেন লাইনচ্যুত হয়ে অন্তত ৫ জন নিহত,  ৩০ জন আহত।

মৃত্যু

 ১৫ জানুয়ারি - আভা মুখার্জী,  টেলিভিশন ও চলচ্চিত্র অভিনেত্রী।
 ৬ আগস্ট - অটল বিহারী বাজপেয়ী, সাবেক প্রধানমন্ত্রী।
 ১৩ আগস্ট - সোমনাথ চট্টোপাধ্যায়, সাবেক এমপি ও লোকসভা স্পিকার। 
 ২৩ আগস্ট - কুলদীপ নায়ার,  সাংবাদিক।
 ৩০ ডিসেম্বর - মৃণাল সেন, বাঙালি চলচ্চিত্রনির্মাতা।
 ৩১ ডিসেম্বর - কাদের খান - বলিউড অভিনেতা।

তথ্যসূত্র

২০১৮-এ ভারত
দেশ অনুযায়ী ২০১৮
২১শ শতাব্দীর বছরে ভারত
২০১০-এর দশকে ভারত
২০১৮-এ এশিয়া
ঘূর্ণিঝড় মেঘ

ঘূর্ণিঝড় মেঘ একটি ক্রান্তীয় ঘূর্ণিঝড় যা ২০১৫ সালে সংঘটিত হয়। এটি ইয়েমেনে আঘাতকারী সবথেকে বাজে ঝড় যা সকত্রা দ্বীপে আঘাত হানে। এই একই দ্বীপে ঘূর্ণিঝড় চপলা এর আগে আঘাত হানে। ঘূর্ণিঝড় মেঘ ৫ নভেম্বর পূর্ব আরব সাগরে গঠিত হয়ে ঘূর্ণিঝড় চপলার পথ অনুসরণ করে।  ঝড়টি উত্তরে সরে গিয়ে পশ্চিমে চলা শুরু করে এবং উষ্ণপানির তাপমাত্রায় শক্তিশালী হয়ে ওঠে। সাত নভেম্বর কেন্দ্রে চোখ গঠন করে পরিপক্ব ঘূর্ণিঝড়ে রূপ নেয়। এটা দ্রুত সকুত্রার উত্তর উপকূলে আঘাত হানে।

নামকরণ 
এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘ঘূর্ণিঝড় মেঘ’। ঘূর্ণিঝড় মেঘ নামটি প্রস্তাবকারী দেশ হচ্ছে ভারত।

বর্ণনা
মেঘ এমনই সময়ে আঘাত করে যখন সকুত্রার অধিবাসীরা পূর্ববর্তী সাইক্লোন চপলার কারণে নিরাপদ আশ্রয় থেকে ফিরতে শুরু করেছে। ভারী বর্ষণ এবং তীব্র বায়ুপ্রবাহে ৫০০ বাড়ি ধ্বংস এবং প্রায় ৩০০০ ঘরবাড়ি ক্ষতিগ্রস্ত হয়। ঝড়ে ৭৫০ টি মাছধরার নৌকা ক্ষতিগ্রস্ত হয় এবং দ্বীপবাসী বিদ্যুৎ সংকট দেখা দেয়। সকুত্রা দ্বীপের ১৮ জন মারা যায় এবং ৬০ জন আহত হয়। ক্ষতিগ্রস্ত দ্বীপের সহায়তায় আন্তর্জাতিক সম্প্রদায় রিলিফ পণ্য এবং স্বাস্থ্যকর্মীর দল প্রেরণ করে। মেঘের কারণে উত্তর সোমালিয়ায় বজ্রবৃষ্টি হয় ফলে গবাদি পশু মারা যায় এবং অনেক শিক্ষাপ্রতিষ্ঠান ক্ষতিগ্রস্ত হয়। সবশেষে ঝড়টি ইয়েমেনে ক্ষুদ্রবৃষ্টির মাধ্যমে ঝরে পড়ে।

তথ্যসূত্র 

২০১৫-এ ঘূর্ণিঝড়
অত্যন্ত প্রবল ঘূর্ণিঝড়
২০১৫ উত্তর ভারত মহাসাগর ঘূর্ণিঝড় মৌসুম
২০১৮–১৯ অস্ট্রেলিয়া ক্রিকেট দলের সংযুক্ত আরব আমিরাত সফর

অস্ট্রেলিয়া ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা সেপ্টেম্বর থেকে অক্টোবর ২০১৮-এ অনুষ্ঠিত হয়।

দলীয় সদস্য

চারদিনের খেলা:পাকিস্তান এ বনাম অস্ট্রেলিয়া

টেস্ট সিরিজ

১ম টেস্ট

২য় টেস্ট

টি২০আই সিরিজ

সংযুক্ত আরব আমিরাত ব অস্ট্রেলিয়া

একমাত্র টি২০আই

পাকিস্তান ব অস্ট্রেলিয়া

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ

২০১৮-এ অস্ট্রেলীয় ক্রিকেট
২০১৮-এ পাকিস্তানি ক্রিকেট
২০১৮–১৯ আন্তর্জাতিক ক্রিকেট প্রতিযোগিতা
অস্ট্রেলিয়া ক্রিকেট দলের পাকিস্তান সফর
আন্তর্জাতিক ক্রিকেটে সংযুক্ত আরব আমিরাত সফর
গোলমাল (২০০৮-এর চলচ্চিত্র)

গোলমাল স্বপন সাহা পরিচালিত একটি ২০০৮ সালের ভারতীয় বাংলা চলচ্চিত্র। বহু তারকা অভিনীত এই সিনেমায়  প্রসেনজিৎ চট্টোপাধ্যায়, টোটা রায়চৌধুরী, যীশু সেনগুপ্ত, প্রিয়াঙ্কা ত্রিবেদী ও বর্ষা প্রিয়দর্শিনী বিভিন্ন চরিত্রে অভিনয় করেছেন। এই চলচ্চিত্রটি মালয়ালম চলচ্চিত্র থেনকাসিপট্টনাম এর পুনর্নির্মাণ।

কাহিনি সারাংশ
প্রলয় (প্রসেনজিৎ চট্টোপাধ্যায়) একজন অনাথ।যাকে কাকাবাবু (রজতাভ দত্ত) আশ্রয় দেয়। ঠিক সেভাবে তিনি অনাথ ভাই-বোন মৈনাক (টোটা রায়চৌধুরী) ও খুশিকেও (বর্ষা প্রিয়দর্শিনী) আশ্রয় প্রদান করেন। প্রলয়, মৈনাক এবং খুশি একসঙ্গে মানুষ হয়। ঠিক একটি পরিবারের মতো। তারা বড়ো হয়ে যাবার পর প্রলয় চাঁদনীকে (প্রিয়াঙ্কা ত্রিবেদী) ভালোবেসে ফেলে। চাঁদনী হলো স্থানীয় মস্তান ত্রিদিব বাবু-র (মৃণাল মুখোপাধ্যায়) কন্যা। প্রলয় ও মৈনাকের প্রায়সময়ই ত্রিদিব বাবুর চ্যালা-চামুন্ডদের সঙ্গে বচসা বাঁধে ও মারপিট লেগে থাকে। কাহিনিতে প্রবেশ হয় সঙ্গীতার (নম্রতা থাপা)। মৈনাক সঙ্গীতাকে ভালবাসে কিন্তু সঙ্গীতার প্রলয় এর প্রতি দুর্বলতা আছে। এ কথা জানতে পেরে প্রলয় ও মৈনাকের মাঝে ভুল বোঝাবোঝি তৈরী হয়। সিদ্ধার্থ (যীশু সেনগুপ্ত) খুশির কলেজে সহপাঠি। সে খুশিকে ভালোবাসলেও, তার প্রেম ব্যক্ত করার কোনো সুযোগ পাচ্ছিলনা। অবশেষে সে মৈনাক-প্রলয়ের কোম্পানিতে ম্যানেজার হিসেবে যোগ দেয়। কিছু ভুল বোঝাবোঝির কারণে সঙ্গীতার এটা মনে হয় যে প্রলয় তাকেই বিয়ে করবে, যদিও মৈনাকের মনে হয় যে প্রলয় ইতিমধ্যেই চাঁদনীকেই বিয়ে করবে বল স্থির হয়ে গেছে। এই এলোমেলো অবস্থায় হাস্য-দৃশ্য ততক্ষণ অবধি অব্যাহত থাকবে যতোক্ষণ না সবার কাছে এই জগাখিচুড়িটা শেষমেষ পরিষ্কার হয়।

শ্রেষ্ঠাংশে
 প্রসেনজিৎ চট্টোপাধ্যায় প্রলয় চরিত্রে
 টোটা রায়চৌধুরী মৈনাক চরিত্রে 
 যীশু সেনগুপ্ত সিদ্ধার্থ চরিত্রে
 প্রিয়াঙ্কা ত্রিবেদী চাঁদনী ঘোষাল চরিত্রে
 বর্ষা প্রিয়দর্শিনী খুশি চরিত্রে
 রজতাভ দত্ত কাকু চরিত্রে
 বিশ্বনাথ বসু
 নম্রতা থাপা সঙ্গীতা চরিত্রে
 মৃণাল মুখোপাধ্যায় ত্রিদিব ঘোষাল চরিত্রে
 অর্পিতা বেকার সঙ্গীতার কাকিমা চরিত্রে

বৃন্দ
 পরিচালক- স্বপন সাহা
 প্রযোজক মুকুল সরকার
 সঙ্গীত পরিচালক- অশোক ভদ্র
 লিরিক্স- গৌতম সুস্মিত
 চিত্রনাট্য -মঞ্জিল বন্দ্যোপাধ্যায়
 কাহিনি -মঞ্জিল বন্দ্যোপাধ্যায় ও  সলিল কুমার নস্কর
 সংলাপ- মঞ্জিল বন্দ্যোপাধ্যায়
 সিনেমাটোগ্র্যাফার -দেব রাজন ও পি দেবরাজন
 নৃত্য পরিকল্পনাকার -জে শ্রীনু
 একশন পরিচালক- জুডো-রামু
 শিল্প পরিচালক- সমীর কুন্ডু
 আবহ সঙ্গীত - এসপি ভেঙ্কটেশ 
 প্লেব্যাক সিঙ্গারr -অলকা ইয়াগনিক, জুবিন গর্গ

সঙ্গীত

তথ্যসূত্র

বহিঃসংযোগ
 gomolo.in 
www.screenindia.com preview 

বাংলা ভাষার চলচ্চিত্র
২০০৮-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
স্বপন সাহা পরিচালিত চলচ্চিত্র
২০০০-এর দশকের বাংলা ভাষার চলচ্চিত্র
ভারতীয় হাস্যরসাত্মক নাট্য চলচ্চিত্র
মালয়ালম চলচ্চিত্রের বাংলা পুনর্নির্মাণ
২০১৯-এ বিজ্ঞান

দিমিত্রি মেন্দেলিয়েভের পর্যায় সারণী আবিষ্কারের (১৮৬৯) সার্ধশতবর্ষ উপলক্ষে জাতিসংঘের সাধারণ পরিষদ ২০১৯ সালকে "আন্তর্জাতিক পর্যায় সারণী বর্ষ" হিসেবে ঘোষণা করে। ২০১৯-এ  বিজ্ঞানমহলে সংঘটিত হওয়া ঘটনাবলির সংক্ষিপ্ত সার এটি।

ঘটনাবলি

জানুয়ারি
১ জানুয়ারি - মানুষবিহীন মহাকাশ প্রোব নিউ হরাইজন্স বাংলাদেশ সময় সকাল ১১:৩৩ মিনিটে কাইপার বেষ্টনী বস্তু  এর সন্নিকটবর্তী হয়। 
 ৩ জানুয়ারি - চীনা মহাকাশযান চ্যাং ই-৪ প্রথম মানবসৃষ্ট মহাকাশযান হিসেবে চাঁদের অন্ধকার পৃষ্ঠে অবতরণ করে।
৮ জানুয়ারি - আইবিএম বাণিজ্যিক ব্যবহারের জন্য কোয়ান্টাম কম্পিউটার বাজারে আনে। 
 ৯ জানুয়ারি - এক টেরাবাইটের এসডি কার্ড বাজারে আনার ঘোষণা দেয় লেক্সার।
 ১৪ জানুয়ারি - ১৯৭৯ - ২০১৭ এই সময়কালে  অ্যান্টার্কটিকায় বরফ গলার হার ছয় গুণ বৃদ্ধি পেয়েছে, তথ্য প্রকাশ।
 ২১ জানুয়ারি - একটি গবেষণায় বলা হয় যে,  ২০০৩ সালের তুলনায় গ্রিনল্যান্ডে বরফ গলার হার চার গুণ বেড়েছে।
২৪ জানুয়ারি - নাসা চাঁদে চারশ কোটি বছরের পুরোনো শিলা পাবার কথা জানায়। আরো জানানো হয় যে শিলার উপাদানের সাথে চাঁদের গাঠনিক উপাদানের বৈসাদৃশ্য বিদ্যমান।
 ২৯ জানুয়ারি - প্লাস্টিক বর্জ্য থেকে জ্বালানি তৈরির পদ্ধতির সফলতার কথা একটি জার্নালে প্রকাশিত হয়।

ফেব্রুয়ারি
 ৪ ফেব্রুয়ারি - একটি প্রতিবেদনে বলা হয় যে,  ২১০০ সালের ভিতরে হিন্দুকুশ ও হিমালয় অঞ্চলের ৩৬% বরফ গলে যাবে।
 ৬ ফেব্রুয়ারি - ২০১৮ সালকে পৃথিবীর ইতিহাসে চতুর্থ উষ্ণতম বছর হিসেবে ঘোষণা করা হয়।
 ১৩ ফেব্রুয়ারি - মঙ্গলের বুকে অপরচুনিটির মিশনের ইতি টানে নাসা।
২১ ফেব্রুয়ারি - স্পেসএক্স পৃথিবীর প্রথম চাঁদে যাওয়ার প্রাইভেটলি ফাইন্যান্সড মিশন চালু করে।
২৮ ফেব্রুয়ারি - মঙ্গলের উষর বুকে পূর্বে গ্রহব্যাপী পানি প্রবাহিত হবার কথা একটি প্রতিবেদনে জানান বিজ্ঞানীরা।

মার্চ
৪ মার্চ - যতটা সহজ ভাবা হয়, তার থেকে কঠিন হতে পারে গ্রহাণু ধ্বংস,  বিজ্ঞানীদের প্রতিবেদন।

তথ্যসূত্র

২০১৯-এ বিজ্ঞান
২০১৯ সম্পর্কিত তালিকা
২১শ শতাব্দীর বিজ্ঞান
২০১৯
২০১০-এর দশকের বিজ্ঞান
নীলাম জেলা

নীলাম জেলা (এছাড়াও বানান করা হয়ে থাকে নীলম; ), পাকিস্তানের আজাদ কাশ্মিরের উত্তর অঞ্চলে অবস্থিত একটি জেলা। জেলাটিতে সবচেয়ে বেশি জায়গা দখল করে আছে নীলাম উপত্যকা। ২০১৭ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯১,০০০ জন এর মত। ২০০৫-এর কাশ্মীর ভূমিকম্প মারাত্মকভাবে খারাপ অবস্থায় পড়েছিল জেলাটি।

প্রশাসন
২০০৫ সাল পর্যন্ত মুজাফফারাবাদ জেলা নীলাম জেলার অংশ ছিল। এখানে ২টি তহসিল নিয় গঠিত হয়েছে: একটি হচ্ছে আথমুকাম জেলাটির প্রধান সদরদপ্তর এবং অপরটি সারদা। অঞ্চল অনুযায়ী নীলাম জেলা হচ্ছে আজাদ কাশ্মীরের বৃহত্তর জেলা। উপত্যকাটি প্রায় ২০০ কিলোমিটার নীলাম নদী বরাবর বিস্তৃতি লাভ করে গঠিত হয়েছে।

চিত্রমালা

তথ্যসূত্র

বহিঃসংযোগ
Premier Tour Operator of Neelum Valley
Neelum Valley Tour 
Attractions and Places to visit in Neelum Valley

আজাদ কাশ্মীরের জেলা
নীলাম জেলা
আজাদ কাশ্মীরের উপত্যকা
মুন্সী

মুন্সি (     ; হিন্দি: मुंशी; বাংলা: মুন্সি) মূলত একটি ঠিকাদার, লেখক, বা সচিবের জন্য ব্যবহৃত ফার্সি শব্দ, এবং পরবর্তীতে মুগল সাম্রাজ্য ও ব্রিটিশ ভারতে নেটিভ ভাষা  শিক্ষক, বিভিন্ন বিষয় বিশেষত প্রশাসনিক নীতি, ধর্মীয় গ্রন্থ, বিজ্ঞান এবং দর্শনশাস্ত্রের শিক্ষকদের জন্য ব্যবহৃত হয়। এবং ইউরোপীয়দের দ্বারা নিযুক্ত সচিব এবং অনুবাদক ছিল।

ব্যাকরণ 
মুন্সি (     ) একটি ফার্সি শব্দ যা বিশেষ করে ব্রিটিশ ভারতে ভাষার উপর কর্তৃত্ব অর্জনের জন্য সম্মানিত শিরোনাম হিসাবে ব্যবহৃত হয়। তাদের পূর্বপুরুষদের থেকে উপাধিটি পেয়েছিল এবং যাদের মধ্যে অনেকেই বিভিন্ন রাজ্যে মন্ত্রী ও প্রশাসক হিসেবে দায়িত্ব পালন করেছিলেন এবং এটি তাদের খ্যাতি হিসাবে গণ্য করা হয়। আধুনিক ফারসি ভাষায়, এই শব্দ প্রশাসকদের, বিভাগের প্রধানদের বুঝানোর জন্য ব্যবহার করা হয়।

ব্রিটিশ দ্বারা ব্যবহার 
প্রশাসক, বিভাগীয় প্রধান, হিসাবরক্ষক, এবং ব্রিটিশ ভারতে সরকারের দ্বারা নিযুক্ত সচিব, মুন্সি নামে পরিচিত ছিল। পারিবারিক নাম মুন্সি পরিবার দ্বারা গ্রহণ হতো যারা পূর্বপুরুষদের এই উপাধি দ্বারা সম্মানিত করা হতো এবং বিভিন্ন অফিসের প্রশাসনের জন্য দায়ী ছিল। এবং এই পরিবারগুলি (নির্বাচনী) ছিল এবং তাদেরকে খ্যাতি হিসাবে গণ্য করা হয়।  "মুন্সি" নামে পরিচিত আবদুল করিম ছিলেন একজন মূল্যবান ও সম্মানিত ভারতীয় পরিচারক অথবা রানী ভিক্টোরিয়ার সহযোগী-শিবির।

আরো দেখুন 
 মুন্সী হাকিমউদ্দীন
 মুন্সি প্রেমচাঁদ 
 কানহাইয়েলাল মানিকলাল মুন্সী 
 মুন্সি আব্দুর রউফ 
 আবদুল্লাহ ইবনে আবদুল কাদির
 টিপু মুনশি
 অনুকূল চরণ মুন্সী

তথ্যসূত্র 

বাংলা শব্দ ও বাক্যাংশ
উর্দু শব্দ ও বাক্যাংশ
অপর্যালোচিত অনুবাদসহ পাতা
ব্রিটিশ ভারতের সরকার
মুঘল সাম্রাজ্যের সরকার
মুঘল সাম্রাজ্যের ইতিহাসবিদ
ভারতীয় পদবি
হিন্দু উপাধি
বাংলাদেশে পদবি
পাকিস্তানে পদবি
বাগ জেলা

বাগ জেলা () পাকিস্তানের আজাদ কাশ্মীরের দশটি জেলার মধ্যে অন্যতম একটি জেলা। ১৯৮৮ সালে পুঞ্চ জেলার অংশ ছিল জেলাটি।

ভৌগোলিক অবস্থান অনুযায়ী জেলাটির উত্তরে মুজাফফারাবাদ জেলা, দক্ষিণে পুঞ্চ জেলা, পূর্বে ভারত-শাসিত জম্মু ও কাশ্মিরের পুঞ্চ জেলা দ্বারা আবদ্ধ। এছাড়াও এটি পাঞ্জাব, রাওয়ালপিন্ডি জেলা এবং পশ্চিমে পাকিস্তানের উত্তর-পশ্চিম সীমান্ত প্রদেশের অ্যাবটাবাদ জেলা ঘিরে রেখেছে। জেলাটি মোট ৭৭০ বর্গ কিলোমিটার এলাকা জুড়ে গঠিত হয়েছে। বাঘ জেলা মুজাফফারাবাদের ২টি সড়ককে সংযুক্ত করেছে, একটি সুধান গালী (৮০ কিমি) এবং অন্যটি কোহালা (৯৭ কিমি)। এটি রাওয়ালকোট থেকে প্রায় ৪৬ কিলোমিটার দূরত্বে অবস্থিত। বাগ জেলাটির সদর দপ্তর হচ্ছে বাগ নামক স্থান। বলা হয়ে থাকে যে, জমিটির মালিক কর্তৃক একটি বাগ (বাগান) স্থাপন করা হয়েছিল এবং যেখানেই বর্তমানে বন বিভাগের প্রধান অঞ্চল অবস্থান করছে। যার ফলে, বর্তমানে জেলাটির সদরদপ্তর এলাকাটি "বাগ" নামে পরিচিত।

ইতিহাস
বাগের একটি প্রত্নতাত্ত্বিক নিদর্শনকে বাগ দুর্গও বলা হয়ে থাকে।

১৯৪৭ সালের পূর্বে বাগ ছিল জম্মু ও কাশ্মীরের পুঞ্চ জেলার একটি তহসিল।

প্রশাসনিক বিভাগ

বাগ জেলা ২টি তহসিলে বিভক্ত হয়ে গঠিত হয়েছে ।
 বাগ তহসিল
 ধিরকোট তহসিল

তথ্যসূত্র

বহিঃসংযোগ
 Bagh Azad Jammu and Kashmir Official Portal
 District Profile – Bagh Earthquake Reconstruction & Rehabilitation Authority (ERRA) 2007

আজাদ কাশ্মীরের জেলা
বাগ জেলা
হাভেলি জেলা

হাভেলি জেলা পাকিস্তানের আজাদ কাশ্মিরের ৯তম জেলা। ২০০৯ সালের ১ জুলাই তারিখে বাগ জেলা থেকে পৃথকীকরণ করা হয়। ২০১৭ সালের আদমশুমারির হিসাব অনুসারে জেলাটির জনসংখ্যা ছিল প্রায় ১৫২,১২৪ জন এর মত।

প্রশাসন
হাভেলি জেলা৩টি তহসিল বিভক্ত - ফরওয়ার্ড কাহুতা (হাভেলি তহসিল), খুরশীদাবাদ (কুর্শিদ আবাদ) ও মুমতাজাবাদ। ফরওয়ার্ড কাহুতা নামে এখানে একটি পৌর কর্পোরেশন রয়েছে। হাভেলি জেলায় ১২টি ইউনিয়ন পরিষদ রয়েছে; যার মধ্যে প্রায় ৯৫ টি গ্রাম সংযুক্ত।

ভৌগোলিক অবস্থান
হাভেলি সমুদ্রতল থেকে প্রায় ৮০০০ ফুট উচ্চতার অবস্থান করছে। বছরের প্রায় নিয়মিতভাবে ভারী তুষারপাত হয়ে থাকে। দাররা হাজী পিয়ার, লাসদানা, নীল কুন্থ এবং কালামুলা হচ্ছে এখানকার সর্বোচ্চ পর্বতশৃঙ্গ।

পীর পাঞ্জাল পর্বতের বেশ কিছু অংশ এই জেলায় রয়েছে। ২৬০০ মিটার উচ্চতায় হাজী পীর গিরিপথ এখানে উত্তর দক্ষিণের মাঝে যোগাযোগ স্থাপন করে। গিরিপথ-এর পূর্ব দিকে ৩৬৫০ মি উচ্চতায় বেদরি চূড়া অবস্থিত যা নিয়ন্ত্রণ রেখায় অবস্থিত।

ভাষা
পাহারি হচ্ছে এখানকার মাতৃভাষা, যার মধ্যে থেকে জনসংখ্যার প্রায় ৫৫% মানুষ কথা বলে থাকে, এছাড়াও ২৫% মানুষ কাশ্মীরি ভাষা এবং ২০% জনসংখ্যা গোজরি ভাষায় কথা বলে থাকে।

তথ্যসূত্র

আজাদ কাশ্মীরের জেলা
হাভেলি জেলা
শেখ লুৎফুর রহমান

শেখ লুৎফুর রহমান (জন্ম: ১৮৮১ - মৃত্যু: ৩০ মার্চ, ১৯৭৫) ছিলেন একজন সেরেস্তাদার, ব্রিটিশ ভারতের গোপালগঞ্জ দেওয়ানী আদালতের নথি সংগ্রহের দায়িত্বে থাকা একজন কর্মকর্তা। তার পুত্র শেখ মুজিবুর রহমান  । লুৎফুরের বাবা শেখ আবদুল হামিদ, ছিলেন শেখ বোরহানউদ্দিন ও শেখ কুদরোতুল্লাহর বংশধর। তিনি সায়েরা খাতুনকে বিয়ে করেন। লুৎফর ছিলেন একজন ধর্মপ্রাণ মুসলিম।  তিনি বাংলাদেশের সাবেক  প্রধানমন্ত্রী শেখ হাসিনার পিতামহ।

প্রাথমিক জীবন 
শেখ লুৎফর রহমানের জন্ম শেখ আবদুল হামিদের ঘরে। তিনি তার  চাচাতো বোন সায়েরা খাতুনকে বিয়ে করেন। তিনি চাকরির খোঁজে বাড়ি ছেড়ে যান। বর্তমান গোপালগঞ্জ দেওয়ানি আদালতে তিনি তার কর্মজীবন শুরু করেছিলেন।

মৃত্যু এবং উত্তরাধিকার 

শেখ লুৎফুর রহমান ৩০ মার্চ ১৯৭৫ সালে মারা যান।  তাকে গোপালগঞ্জ জেলার টুঙ্গিপাড়ায় দাফন করা হয়।

সম্মাননা ও স্বীকৃতি 
মধুমতি নদীর উপর গোপালগঞ্জ-পিরোজপুর মহাসড়কের সংযোগকারী সেতুটি তার নামে নামকরণ করা হয় শেখ লুৎফর রহমান সেতু, যা ২০০০ সালের ২৩ ডিসেম্বর তার নাতনী শেখ হাসিনা ভিত্তিপ্রস্তর স্থাপন করেন। ২০০১ সালে বাংলাদেশ জাতীয়তাবাদী দল ও বাংলাদেশ জামায়াতে ইসলামী সরকার সেতুটির নির্মাণ কাজ বন্ধ করে দেয়। ২০০৯ সালে বাংলাদেশ আওয়ামী লীগ পুনরায় ক্ষমতায় আসলে এটির নির্মাণ কাজ শুরু হয়। ২০১৫ সালের জানুয়ারিতে শেখ হাসিনা এই সেতু উদ্বোধন করেন। এছাড়াও গোপালগঞ্জের কোটালীপাড়া উপজেলার সরকারি কলেজটি তার নামে শেখ লুৎফর রহমান আদর্শ সরকারি কলেজ রাখা হয়।

তথ্যসূত্র 

গোপালগঞ্জ জেলার ব্যক্তি
শেখ পরিবার
১৯৭৫-এ মৃত্যু
১৮৮১-এ জন্ম
আরব বংশোদ্ভূত বাংলাদেশী ব্যক্তি
বাংলাদেশে সমাধিস্থ
পুঞ্চ জেলা, পাকিস্তান

পুঞ্চ () পাকিস্তানের আজাদ কাশ্মীরের ১০টি জেলার মধ্যে অন্যতম একটি জেলা। ভারতের শাসিত কাশ্মীরের পুঞ্চ জেলার সীমান্তবর্তী পুঞ্চ জেলা অবস্থিত এবং ভারত ও পাকিস্তানের মধ্যে বৃহত্তর বিরোধের অংশ হিসেবে পরিচিত জেলাটি।

পুঞ্চ জেলার রাজধানী শহরের নাম হচ্ছে রাওয়ালকোট।

ইতিহাস
সতেরো শতকের শেষে ১৮৩৭ খ্রিষ্টাব্দের দিকে, হাভেলি তহসিলেরে লোরানের মুসলিম রাজাদের শাসনকালে পুঞ্চ গঠিত হয়েছিল। এরপর এলাকাটি রাজা ফয়েজতলাব পাঞ্জাব সরকার শাসন করেন। ১৮৪৮ সালে জম্মু ও কাশ্মীরের মহারাজা গুলব সিং পাহাড়ী অঞ্চলের হস্তান্তরের জন্য পুঞ্চকে অন্তর্ভুক্ত করেছিলেন। এই স্থানান্তরের পূর্বে পুঞ্চকে লাহোরের জেলা হিসেবে মনে করা হত।

প্রশাসন
জেলাটি প্রশাসনিকভাবে ৩টি তহসিলে বিভক্ত।
আব্বাসপুর তহসিল
রাওয়ালকোট তহসিল
হাজিরা তহসিল

চিত্রমালা

তথ্যসূত্র

বহিঃসংযোগ

Official website of the Government of Azad Kashmir

আজাদ কাশ্মীরের জেলা
পুঞ্চ জেলা, পাকিস্তান
সুধনোতী জেলা

সুধনোতী ()  পাকিস্তানের আজাদ জম্মু ও কাশ্মিরে অবস্থিত ৮টি জেলার মধ্যে অন্যতম একটি জেলা। সুধনতি ৩৩°৪২'৫৪ "উত্তর, অক্ষাংশ ৭৩°৪১'২" পূর্বে অবস্থিত। এটি পাকিস্তানের রাজধানী ইসলামাবাদ থেকে প্রায় ৯০ কিমি দূরে অবস্থিত। আজাদ পাত্তন রাস্তার মধ্যে দিয়ে রাওলপিন্ডি ও ইসলামাবাদকে সংযুক্ত করেছে।

সুধনতি জেলাটি ৪টি তহসিলে বিভক্ত: 
 পল্লান্দরি
 বেলুচ
 মং 
 এবং তারখেল

পলন্দ্রী হচ্ছে জেলাটির প্রধান সদর দপ্তর।

জনসংখ্যা
২০১৭ সালের আদমশুমারি হিসাব অনুসারে সুধনতির জনসংখ্যা ছিল প্রায় ২৯৭,৫৮৪ জন এর মত।.

আরো দেখুন
 আজাদ জম্মু ও কাশ্মীর

তথ্যসূত্র

বহিঃসংযোগ
Government of Azad Jammu and Kashmir

আজাদ কাশ্মীরের জেলা
সুধনতি জেলা